b'\n_START_ARTICLE_\nZeleni Jurij (Makarovi\xc4\x8d)\n_START_PARAGRAPH_\nZeleni Jurij je pesem Svetlane Makarovi\xc4\x8d, ki je leta 1972 iz\xc5\xa1la v pesni\xc5\xa1ki zbirki Vol\xc4\x8dje jagode pri zalo\xc5\xbebi Obzorja.\n_START_SECTION_\nVsebina\n_START_PARAGRAPH_\nV prvem delu Zeleni Jurij predstavlja lik iz ljudske pesmi. Predstavljen je v pozitivni lu\xc4\x8di, saj je pregnal zimo in pripeljal pomlad. V zahvalo pesem poziva ljudi, naj odprejo okna in duri, ter sprejmejo Zelenega Jurija. V drugi polovici prvega dela pa \xc5\xbee pride do odstopanja od ljudske pesmi. Ljudje slabo sprejmejo Zelenega Jurija in \xc5\xbeelijo, naj se mu godi tako slabo, kot se godi njim. _NEWLINE_V drugem delu pesmi se negativna energija stopnjuje. Ljudje so gledali drug mimo drugega in kamenjali de\xc4\x8dka. Zeleni Jurij se po kamenjanju umakne in ne \xc5\xbeeli biti del tega sveta. Leta se de\xc4\x8dek ne vrne in med tem tudi ljudje pozabijo nanj. _NEWLINE_V tretjem delu pesmi pesem poziva, naj ljudje zaprejo okna in vrata, saj prihaja Sivi Jurij. De\xc4\x8dek se je spremenil iz veselega v zlobnega Jurija, kar je razvidno iz preimenovanja glavnega lika. Sivi Jurij tokrat prina\xc5\xa1a med ljudi strah zaradi svoje hudobije. Zlo, ki ga je bil dele\xc5\xbeen kot Zeleni Jurij, sedaj stotero vra\xc4\x8da.'